pythainlp/thai_wikipedia_clean_20230101 huggingface dataset:
ในช่วง 238 ปีก่อนคริสตกาล ในรัฐฉิน ได้มีขันทีปลอมนามว่าเล่าไอ (嫪毐) ได้มาสนิทสนมกับจ้าวจี (赵姬) หรือพระพันปีจ้าว พระนางทรงเป็นพระมเหสีของพระเจ้าจฺวังเซียงแห่งฉิน และพระราชมารดาของฉินฉื่อหฺวังตี้ โดยอัครมหาเสนาบดีลฺหวี่ ปู้เหวย์ (呂不韋) เป็นผู้เปิดช่องให้เล่าไอถวายตัวรับใช้พระนางจ้าวจี เหตุการณ์นี้ได้นำไปสู่ความพยายามต่อต้านอำนาจของฉินฉื่อหฺวังตี้ ซึ่งเมื่อฉินฉื่อหฺวังตี้ได้รู้เหตุดังกล่าว จึงได้ออกคำสั่งให้ชางผิงจวินและชางเหวินจวินนำกองกำลังทหารเข้าปราบปรามเล่าไอและบรรดาสมัครพรรคพวก มีการต่อสู้กันที่เมืองเซียงหยาง เมืองหลวงของรัฐฉิน และมีการสังหารกบฎกว่า 100 คน ส่วนเล่าไอแม้จะสามารถหนีจากการต่อสู้นี้ได้ แต่สุดท้ายเขาก็ถูกจับกุมและประหารชีวิตในที่สุด ชางผิงจวินได้รับการปูนบำเหน็จจากการปราบปรามกบฏครั้งนี้
ในช่วง 226 ปีก่อนคริสตกาล ชางผิงจวินย้ายไปอยู่ที่เมือง Ying (เมืองหลวงของ รัฐฉู่)
ในช่วง 224 ปีก่อนคริสตกาล ฉินฉื่อหฺวังตี้หรือฉินอ๋องได้ออกคำสั่งให้แม่ทัพหวังเจี่ยนนำกองกำลังทหารไปบุกโจมตีเพื่อพิชิตรัฐฉู่ จนกระทั่งสามารถจับกุมตัวอ๋องแห่งรัฐฉู่ ณ ขณะนั้นได้สำเร็จ อย่างไรก็ตาม แม่ทัพเซี่ยงเหยี่ยนแห่งรัฐฉู่ได้ช่วยยกฐานะให้ชางผิงจวินกลายเป็นอ๋องคนใหม่แห่งรัฐฉู่ เพื่อทำการต่อต้านรัฐฉินต่อไป
ในช่วง 223 ปี ก่อนคริสตกาล แม่ทัพหวังเจี่ยนและแม่ทัพเมิ่งอู่ได้ยกทัพจู่โจมรัฐฉู่ ชางผิงจวินและแม่ทัพเซี่ยงเหยี่ยนสิ้นชีวิตในการศึกครั้งนี้
วัดหนองพลับ (จังหวัดประจวบคีรีขันธ์)
วัดหนองพลับ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่ศูนย์โครงการพระราชดำริ ในตำบลหนองพลับ อำเภอหัวหิน จังหวัดประจวบคีรีขันธ์ มีที่ธรณีสงฆ์ จำนวน 1 แปลง เนื้อที่ จำนวน 30 ไร่ อาณาเขต ทิศเหนือจดโรงเรียนหนองพลับวิทยา ทิศใต้จดโรงเรียนบ้านหนองพลับ ทิศตะวันออกจดทางสาธารณะ ทิศตะวันตกจดภูเขา พระครูสิริศุภกิจ ดำรงตำแหน่งเจ้าอาวาสวัดหนองพลับ และเจ้าคณะตำบลหนองพลับ
วัดหนองพลับตั้งเป็นวัดเมื่อวันที่ 21 กรกฎาคม พ.ศ. 2518 ได้รับพระราชทานวิสุงคามสีมา เมื่อวันที่ 21 มีนาคม พ.ศ. 2520 เขตวิสุงคามสีมากว้าง 40 เมตร ยาว 80 เมตร
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2518 กว้าง 40 เมตร ยาว 80 เมตร ศาลาการเปรียญสร้างด้วยไม้ กว้าง 12 เมตร ยาว 20 เมตร สร้างเมื่อ พ.ศ. 2512 หอสวดมนต์ สร้างเมื่อ พ.ศ. 2536 กว้าง 12 เมตร ยาว 20 เมตร กุฎิสงฆ์ จำนวน 1 หลัง สร้างด้วยคอนกรีตเสริมเหล็ก ศาลาบำเพ็ญกุศล สร้างด้วยคอนกรีตเสริมเหล็ก จำนวน 1 หลัง หอระฆัง สร้างด้วยคอนกรีตสริมเหล็ก จำนวน 1 หลัง และศาลาธรรมสภา 2 ชั้น ปูชนียวัตถุ ได้แก่พระประธานในอุโบสถ จำนวน 1 องค์ หน้าตักกว้าง 52 นิ้ว พร้อมอัครสาวก
วัดสามัคคีผดุงพันธ์
วัดสามัคคีผดุงพันธ์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี ปัจจุบันมีพระวิสุทธิคณาภรณ์ (สมบูรณ์ กิตฺติคุโณ ป.ธ.4) เป็นเจ้าอาวาส
วัดสามัคคีผดุงพันธ์ตั้งวัดเมื่อวันที่ 31 ตุลาคม พ.ศ. 2516 ได้รับพระราชทานวิสุงคามสีมาเมื่อวันที่ 25 มีนาคม พ.ศ. 2541
อาคารเสนาสนะที่สำคัญของวัด ได้แก่ อุโบสถ 2 ชั้น ซึ่งได้รับแบบมาจากวัดยายร่ม แขวงบางมด เขตจอมทอง กรุงเทพมหานคร เป็นต้นแบบในการก่อสร้าง เป็นอุโบสถ 2 ชั้น แห่งเดียวในเทศบาลเมืองสุราษฎร์ธานี ชั้นบนเป็นวิหารซุ้มจัตุรมุขหลังคาทรงปราสาทเรือนยอดจำนวน 4 หลัง ชั้นล่างเป็นห้องโถงสำหรับประกอบพิธีกรรมต่าง ๆ หน้าบันของอุโบสถได้รับพระบรมราชานุญาตให้อัญเชิญตราสัญลักษณ์พระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555 มาประดับไว้
สำนักงานแห่งความตาย (ละครโทรทัศน์)
วัดกล้วย (จังหวัดพระนครศรีอยุธยา)
วัดกล้วย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับแม่น้ำป่าสัก นอกเกาะตัวเมืองอยุธยาไปทางทิศตะวันออกใกล้กับสะพานนเรศวร ในตำบลกะมัง อำเภอพระนครศรีอยุธยา จังหวัดพระนครศรีอยุธยา มีเนื้อที่ตั้งวัด 11 ไร่ 1 งาน
วัดกล้วยได้รับอนุญาตตั้งวัดเมื่อ พ.ศ. 2200 สมัยงสมเด็จพระนารายณ์มหาราช ในอดีตาเป็นศูนย์กลางการค้าขายทางน้ำ เป็นที่จอดเรือสินค้าของชาวภาคเหนือ เคยเป็นสนามรบและที่ตั้งกองทหารของสมเด็จพระเจ้าตากสินมหาราช
จุดเด่นของวัดคือ พระธาตุพระครูอินทวุฒิกร (ต่วน อินทปัญโญ) อดีตเจ้าอาวาส ซึ่งอัฐิมีการแปรสภาพเป็นพระธาตุอย่างชัดเจน จัดแสดงลักษณะต่าง ๆ ให้ชมจำนวนมาก ปูชนียวัตถุอื่น ๆ ได้แก่ พระประธานในอุโบสถเก่าเป็นหินสมัยกรุงศรีอยุธยาสร้างด้วยทองเหลือง ภายในบรรจุด้วยวัตถุมงคล และมีการจัดพระบรมสารีริกธาตุ และพระธาตุครูบาอาจารย์หลายองค์ เช่น พระธาตุพระอรหันตสมัยพุทธกาล เกศาหลวงปู่มั่น ภูริทัตโต อัฐิหลวงปู่เทสก์ เทสรังสี เป็นต้น บริเวณศาลาการเปรียญมีรูปหล่อหลวงปู่ต่วน หลวงปู่เทพโลกอุดร
หวนอี้
หวนอี้ หรือ หวนฉี (Huan Qi) (จีน: 桓骑) เป็นแม่ทัพของ ราชวงศ์ฉิน ในช่วง ยุครณรัฐ (ศตวรรษที่5 – 221 ปี ก่อนคริสตกาล).
ในช่วงที่แม่ทัพผังน่วนแห่งรัฐจ้าวเข้าจู่โจมยึดครองหลายเมืองของรัฐเยียนในช่วง 236 ปีก่อนคริสตกาล เนื่องจากรัฐเยียนไม่สามารถต้านทานไหว จึงได้ขอความช่วยเหลือมายังรัฐฉิน ทางรัฐฉินเลยอ้างว่าออกตัวมาช่วยรัฐเยียน จึงทำให้หวนอี้, หยางตวนเหอ และหวังเจี่ยน ยกทัพไปช่วยรัฐเยียนเพื่อต่อต้านทัพของ รัฐจ้าว และทำการยึดเมืองต่างๆ
ในช่วง 234 ปีก่อนคริสตกาล หวนอี้บุกโจมตีเมืองผิงหยางและเมืองอู่เฉิง ทำการสังหารแม่ทัพหูเจ๋อ และสังหารหมู่ทหารกว่า 100,000 นายของรัฐจ้าวอย่างโหดเหี้ยม จากนั้นได้ทำการรุกรานรัฐจ้าวอย่างต่อเนื่อง จนทำให้รัฐจ้าวต้องยกอำนาจให้หลี่มู่เป็นผู้บัญชาการสูงสุดกุมอำนาจทั้งหมดเพื่อต่อกรกับกองทัพของหวนอี้ จนในที่สุดหลี่มู่สามารถเอาชนะหวนอี้ และขับไล่หวนอี้ออกจากรัฐจ้าวได้สำเร็จ นับเป็นชัยชนะครั้งยิ่งใหญ่สุดท้ายของรัฐจ้าวเหนือรัฐฉิน
ฮวนอี้
วัดกำแพงงาม
วัดกำแพงงาม อาจหมายถึง
วัดกำแพงงาม (จังหวัดสุโขทัย)
วัดกำแพงงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกล้วย อำเภอเมืองสุโขทัย จังหวัดสุโขทัย มีที่ดินตั้งวัดเนื้อที่ 21 ไร่ 3 งาน 33 ตารางวา มีที่ธรณีสงฆ์ 1 แปลง มีเนื้อที่ 14 ไร่ 3 งาน 30 ตารางวา วัดเคยพบ "จารึกวัดกำแพงงาม" ปัจจุบันเก็บอยู่ที่พิพิธภัณฑสถานแห่งชาติ พระนคร กรุงเทพมหานคร
วัดกำแพงงงามตั้งวัดเมื่อ พ.ศ. 2127 เดิมชื่อว่า วัดบ้านกล้วย ตามชื่อบ้าน แต่ที่ได้นามว่าวัดกำแพงงาม เพราะเหตุผลที่ว่า วัดนี้สร้างกำแพงวิหารห่างออกมาจากตัววิหารล้อมรอบทั้ง 4 ด้าน ก่อด้วยอิฐ ทำเป็นช่องลมห่างตัววิหารประมาณ 3 วา ที่มีความสวยงาม วัดได้รับพระราชทานวิสุงคามสีมาเมื่อ พ.ศ. 2430 ด้านการศึกษา ทางวัดได้เปิดการเรียนการสอนทั้งแผนกธรรมและแผนกบาลี ธรรมศึกษา ดนตรีไทย และเปิดการเรียนการสอนถวายความรู้ ระดับอุดมศึกษา พระภิกษุสามเณรจังหวัดสุโขทัยและจังหวัดใกล้เคียง
อาคารเสนาสนะที่สำคัญ ได้แก่ อุโบสถกว้าง 9 เมตร ยาว 15 เมตร สร้าง เมื่อ พ.ศ. 2499 กุฏิสงฆ์มีจำนวน 8 หลัง ศาลาการเปรียญ สร้างเมื่อ พ.ศ. 2482 หอสวดมนต์กว้าง 12 เมตร ยาว 16 เมตร สร้างเมื่อ พ.ศ. 2514 หอไตรกลางน้ำ และมีโรงเรียนพระปริยัติธรรม 1 หลัง สร้างเมื่อ พ.ศ. 2552 เป็นต้น ปูชนียวัตถุมี พระประธานในอุโบสถศิลปะสุโขทัย พระพุทธรูปอื่นอีก 2 องค์ เป็นพระพุทธรูปปางมารวิชัย และปางห้ามสมุทร
วัดแลง
วัดแลง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแลง อำเภอเมืองระยอง จังหวัดระยอง
วัดแลง หรือ วัดบ้านแลง เดิมเป็นสำนักสงฆ์ สร้างขึ้นในสมัยกรุงศรีอยุธยา เมื่อ พ.ศ. 2285 โดยนายจันทร์เป็นผู้ยกที่ดินไร่อ้อยถวายให้ ได้ตั้งชื่อวัดตามชื่อผู้ถวายที่ดินว่า วัดจันทร์สุวรรณโพธิธาราม ต่อมานิยมเรียกกันว่า "วัดแลง" สันนิษฐานว่ามาจากบริเวณวัดเป็นพื้นที่ที่มักพบหินแลง จึงใช้เป็นชื่อวัด และเป็น "วัดบ้านแลง" ตามชื่อของตำบลที่ตั้ง ได้รับพระราชทานวิสุงคามสีมา เมื่อ พ.ศ. 2305 และผูกพัทธสีมาเมื่อ พ.ศ. 2306 วัดเปิดสอนพระปริยัติธรรมตั้งแต่ พ.ศ. 2465
อาคารเสนาสนะที่สำคัย ได้แก่ อุโบสถหลังเก่าสร้างเมื่อ พ.ศ. 2305 พระปรางค์รูปทรงคล้ายแบบขอมหรือศิลปะลพบุรี หอไตรซึ่งสร้างเมื่อประมาณ พ.ศ. 2400 สร้างด้วยไม้ทั้งหลัง หลังคาทรงไทยซ้อน 2 ชั้น มีเฉลียงรอบทั้ง 4 ด้าน เจดีย์ 2 องค์ องค์ใหญ่สูง 6 เมตร องค์เล็กสูง 4.8 เมตร นอกจากนี้มีหอสมุดซึ่งรวบรวมหนังสืออันมีค่า ตำราอ้างอิงต่าง ๆ ของ พระมหาวน สิริปญฺโญ อดีตเจ้าอาวาส
พระประภากรคณาจารย์ (เดื่อ ปภากโร)
รัฐประหารในประเทศกินี พ.ศ. 2564
ในวันที่ 5 กันยายน 2021 ประธานาธิบดีของประเทศกินี อาลฟา กงเด ถูกกองทัพของประเทศจับกุมเพื่อก่อการรัฐประหาร ที่เมืองหลวงโคนาครี ผู้บังคับบัญชาทหารสูงสุด มามาดี ดูมบูยา เผยแพร่การถ่ายทอดบนโทรทัศน์ของรัฐประกาศการยกเลิกรัฐธรรมนูญและคณะรัฐบาลชุดปัจจุบัน
หลังกินีตกอยู่ภายใต้การปกครองของเผด็จการเป็นเวลาหลายทศวรรษ กงเดได้ก้าวขึ้นเป็นประธานาธิบดีที่มาจากการเลือกตั้งโดยประชาธิปไตยคนแรกของประเทศ ในสมัยรัฐบาลของกงเด กินีได้ใช้ทรัพยากรธรมชาติอันรุ่มรวยของประเทศไปกับการพัฒนาเศรษญกิจ อย่างไรก็ตามประชากรส่วนใหญ่ของประเทศกลับไม่ได้ผลจากการพัฒนานี้มากนัก ในปี 2020 กงเดทำการแก้ไขรัฐธรรมนูญผ่านประชามติให้เขาสามรถดำรงตำแหน่งต่อเห็นสมัยที่สามได้โดยไม่มีเงื่อนไข การเปลี่ยนแปลงรัฐธรรมนูญนี้นำไปสู่การประท้วงทั่วประเทศในปี 2019-2020 กงเดกำจัดการประท้วงและกำจัดคู่แข่งทางการเมือง บางส่วนเสียชีวิตในคุก ในขณะที่รัฐล้มเหลวที่จะควบคุมราคาของสินค้าอุปโภคบริโภคและค่าครองชีพพื้นฐาน
เมื่อวันที่ 1 ตุลาคม พ.ศ. 2564 Mamady Doumbouya เข้ารับตำแหน่งประธานาธิบดีชั่วคราว
2021 Guinean coup d'état
ชาลส์ที่ 1 เคานท์แห่งแฟลนเดอส์
ชาลส์ที่ 1 เคานท์แห่งแฟลนเดอส์ หรือ ชาลส์คนดี (Charles the Good; ค.ศ. 1084 - 2 มีนาคม ค.ศ. 1127) ทรงเป็นเจ้าชายคาร์ล (Karl) แห่งเดนมาร์กและเคานท์แห่งแฟลนเดอส์ตั้งแต่ ค.ศ. 1119 ถึง 1127 การสิ้นพระชนม์ของพระองค์และเหตุการณ์หลังจากนั้นได้ถูกบันทึกในพงศาวดารของกัลแบร์แห่งบรูช
เจ้าชายชาลส์ หรือ คาร์ล ประสูติในเดนมาร์ก เป็นพระราชโอรสองค์เดียวในพระเจ้าคนุตที่ 4 แห่งเดนมาร์ก (นักบุญคนุต) และอเดลาแห่งแฟลนเดอส์ พระราชบิดาของพระองค์ถูกลอบปลงพระชนม์ในมหาวิหารโอเดนเซ ค.ศ. 1086 และพระราชินีอเดลาได้เสด็จกลับไปยังแฟลนเดอส์ พระพันปีหลวงทรงพาเจ้าชายชาลส์กลับมาด้วย แต่ทรงทิ้งพระราชธิดาฝาแฝดสองพระองค์คือ เจ้าหญิงเซซีเลียและเจ้าหญิงอิงเงอเกิร์ด ไว้ในเดนมาร์ก เจ้าชายชาลส์เจริญพระชันษาในสำนักเคานท์ของโรแบร์ที่ 1 เคานท์แห่งแฟลนเดอส์ ผู้เป็นตา และโรแบร์ที่ 2 เคานท์แห่งแฟลนเดอส์ ผู้เป็นน้า ในค.ศ. 1092 สมเด็จพระพันปีหลวงอเดลาเสด็จไปยังตอนใต้ของอิตาลีและสมรสใหม่กับโรเจอร์ บอร์ซา ดยุกแห่งปุลยาและคาลาเบรีย โดยทรงทิ้งเจ้าชายชาลส์ไว้ในแฟลนเดอส์
เจ้าชายชาลส์ได้เสด็จไปยังดินแดนศักดิ์สิทธิ์ในค.ศ. 1107 หรือ 1108 ด้วยกองเรืออังกฤษ เดนมาร์กและเฟลมมิช อาจจะเป็นกองเรือของกีย์เนแมร์แห่งบูโลญ ซึ่งคล้ายคลึงกับคำบรรยาย พระองค์ได้รับการเสนอให้รับราชบัลลังก์เยรูซาเลมแต่ทรงปฏิเสธด้วยเหตุอันไม่ทราบแน่ชัด
ปกครองเคาน์ตีแฟลนเดอส์.
ในค.ศ. 1111 โรแบร์ที่ 2 ผู้เป็นน้าของพระองค์ได้เสียชีวิต และญาติของเจ้าชายชาลส์คือ บอลด์วินที่ 7 เคานท์แห่งแฟลนเดอส์ได้สืบตำแหน่งแทน เจ้าชายชาลส์ทรงสนิทใกล้ชิดกับเคานท์คนใหม่ (ซึ่งอายุน้อยกว่าพระองค์หลายปีมาก) ราวค.ศ. 1118 เจ้าชายชาลส์ทรงเสกสมรสกับมาร์เกอริตแห่งแกลร์มง ทายาทในเคานท์แห่งอาเมียง และธิดาในเรโนด์ที่ 2 เคานท์แห่งแกลร์มง-อ็อง-โบเวร์ เคานท์บอลด์วินที่ 7 ซึ่งไม่มีทายาท ได้รับบาดเจ็บในยุทธการบูเรส์-อ็อง-เบรย์ในเดือนกันยายน ค.ศ. 1118 และเขาแต่งตั้งเจ้าชายชาลส์เป็นผู้สืบทอดตำแหน่งก่อนที่เขาจะเสียชีวิตในวันที่ 17 กรกฎาคม ค.ศ. 1119
ในค.ศ. 1125 เคานท์ชาลส์ที่ 1 ทรงขับไล่ชาวยิวออกจากแฟลนเดอส์ เนื่องจากชาวยิวมีส่วนในการทำให้ราคาสินค้าพุ่งสูงขึ้นอันเป็นเหตุซ้ำเติมความอดอยากของประชาชนภายในดินแดนเขาขณะนั้น ในระหว่างประสบภาวะอดอยาก เคานท์ชาลส์ทรงแจกจ่ายขนมปังแก่คนยากจน และดำเนินการป้องกันไม่ให้เกิดการกักตุนเมล็ดพืชและนำมาขายในราคาที่สูงเกินจริง ด้วยคำแนะนำจากที่ปรึกษาของพระองค์ พระองค์ได้ลดอิทธิพลของตระกูลอาเร็มบอลด์ ซึ่งเข้ามาเกี่ยวข้องในการกักตุนอาหาร ให้ลดอำนาจพวกเขาให้มีสถานะเป็นทาสติดที่ดิน ส่งผลให้บาทหลวงแบร์ทูร์ฟ ฟิตซ์อาเร็มบอลด์ เจ้าอาวาสโบสถ์นักบุญโดนาเทียน วางแผนลอบปลงพระชนม์เจ้าชาย-เคานท์ชาลส์และเหล่าที่ปรึกษาของพระองค์
ในตอนเช้าของวันที่ 2 มีนาคม ค.ศ. 1127 ขณะที่เคานท์ชาลส์ทรงคุกพระชานุอธิษฐานอยู่ในโบสถ์นักบุญโดนาเทียน อัศวินกลุ่มหนึ่งที่ตอบรับคำขอของตระกูลอาเร็มบอลด์เข้ามาในโบสถ์และรุมแทงพระองค์ด้วยดาบยาวจนสิ้นพระชนม์ การสังหารที่ป่าเถื่อนและล่วงเกินสถานที่ศักดิ์สิทธิ์ครั้งนี้ก่อให้เกิดความโกรธแค้นในหมู่สาธารณชนอย่างกว้างขวาง และเคานท์ชาลส์ทรงได้รับการยกย่องอย่างกว้างขวางในฐานะมรณสักขีและนักบุญแทบจะในทันที แม้ว่ายังไม่มีการการประกาศเป็นบุญราศีจนกระทั่ง ค.ศ. 1882ตระกูลอาเร็มบอลด์ที่วางแผนสังหารเคานท์ชาลส์ได้ถูกปิดล้อมอยู่ภายในปราสาทบรูซโดยขุนนางและสามัญชนที่โกรธแค้นจากเมืองบรูซและเกนต์ ฝ่ายอาเร็มบอลด์พ่ายแพ้ ถูกจับกุมและทรมานจนตาย พระเจ้าหลุยส์ที่ 6 แห่งฝรั่งเศสซึ่งทรงสนับสนุนให้ลุกฮือต่อต้านตระกูลอาเร็มบอลด์ ทรงใช้อิทธิพลของพระองค์เลือกวิลเลียม คลิโต เป็นเคานต์คนใหม่ของแฟลนเดอส์
วัดแสนสุข (จังหวัดสระแก้ว)
วัดแสนสุข เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองน้ำใส อำเภออรัญประเทศ จังหวัดสระแก้ว ที่ดินตั้งวัดมีเนื้อที่ 26 ไร่ ที่ตั้งวัดอยู่ใกล้ชายแดนไทยกัมพูชา ชาวบ้านบริเวณนั้นเป็นชาวไทยญ้อที่เชื่อกันว่าอพยพมาจากลาวผ่านกัมพูชาเข้ามาอยู่ในอรัญประเทศมานานแล้ว
วัดแสนสุขตั้งวัด เมื่อ พ.ศ. 2468 ได้รับพระราชทานวิสุงคามสีมาเมื่อวันที่ 20 ธันวาคม พ.ศ. 2542 เขตวิสุงคามสีมา กว้าง 25 เมตร ยาว 40 เมตร ปัจจุบันมี พระครูปัจจันตธรรมโสภณ (เย็น กวิวํโส) เป็นเจ้าอาวาสวัด
อาคารเสนาสนะที่สำคัญ ได้แก่ อุโบสถ กว้าง 5.50 เมตร ยาว 19 เมตร สร้างเมื่อ พ.ศ. 2537 เป็นอาคารคอนกรีตเสริมเหล็ก กุฏิสงฆ์ จำนวน 3 หลัง เป็นอาคารไม้สร้างเมื่อ พ.ศ. 2538 และกุฏิหลังใหม่สร้างด้วยคอนกรีตเสริมเหล็ก จำนวน 1 หลัง และศาลาการเปรียญ 1 หลัง กว้าง 11 เมตร ยาว 28 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก
วัดประตูชัยอรัญเขต
วัดประตูชัยอรัญเขต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าข้าม อำเภออรัญประเทศ จังหวัดสระแก้ว มีเนื้อที่ดิน 22 ไร่ 3 งาน 22 ตารางวา
วัดประตูชัยอรัญเขต เดิมชื่อว่า วัดป่าไผ่ เนื่องจากบริเวณที่ก่อสร้างวัดมีป่าไผ่ขึ้นอยู่อย่างหนาแน่น ซุ้มประตูวัดระบุชื่อวัดว่า วัดประตูชัยอรัญเขต (ป่าไผ่) ได้รับอนุญาตจากกระทรวงศึกษาธิการให้จัดตั้งเป็นวัดขึ้นในวันที่ 21 มกราคม พ.ศ. 2517 มีเจ้าอาวาสที่ได้รับคำสั่งแต่งตั้งจากกรมการศาสนาให้ดำรงตำแหน่งเจ้าอาวาส จำนวน 2 รูป ได้แก่ พระปลัดบุญลือ ธรรมกุสโร และพระอธิการวันชัย สิริปัญโญ (เจ้าอาวาสรูปปัจจุบัน) ซึ่งได้รับแต่งตั้งให้เป็นเจ้าอาวาสวัดประตูชัยอรัญเขตในวันที่ 13 มิถุนายน พ.ศ. 2534 วัดยังเป็นสถานที่ตั้งของโครงการวัฒนธรรมไทยสายใยชุมชนตำบลท่าข้าม ศูนย์ศึกษาพระพุทธศาสนาวันอาทิตย์ และหน่วยสงเคราะห์พุทธมามกะ
อาคารและเสนาสนะที่สำคัญ ได้แก่ อุโบสถซึ่งสร้างโดยชาวอินโดนีเซีย สร้างมูลค่ากว่า 10 ล้านบาท ถวายไว้ให้เป็นสมบัติของศาสนา ศาลาการเปรียญชั้นเดียวยกพื้นสูงสร้างด้วยไม้ ศาลาการเปรียญ 2 ชั้น สร้างด้วยปูน กุฏิสงฆ์ หอระฆัง ศาลาธรรมสังเวช และเมรุ
มาจูดันเซอจะฮ์เตอรา
มาจูดันเซอจะฮ์เตอรา  เป็นเพลงสรรเสิรญอย่างเป็นทางการของสหพันธรัฐมาเลเซีย เพลงสรรเสริญนี้ได้รับการรับรองเมื่อวันที่ 12 สิงหาคม พ.ศ. 2549 และ เมื่อวันที่ 28 มกราคม พ.ศ. 2554 ได้เปิดตัวเพลงชาติและเนื้อร้องใหม่เพื่อนำไปใช้ในดินแดนสหพันธรัฐ
เพลงสรรเสริญแบบเก่า (2006 - 2011).
เพลงดินแดนสหพันธรัฐแบบเก่าเนื้อร้องและทำนองประพันธ์โดย ดาตุก วาห์ อิดริส ในปี ค.ศ. 2006
เพลงสรรเสริญแบบใหม่ (2011 - ปัจจุบัน).
เพลงดินแดนสหพันธรัฐแบบใหม่นี้ประพันธ์โดย เช็ด อินเดรา เช็ด โอมาร์ และเรียบเรียงโดย ซูไฮมี โมด์ ซิน ในปี ค.ศ. 2011
เซอลามัตซุลตัน (รัฐกลันตัน)
เซอลามัตซุลตัน  เป็นเพลงประจำรัฐกลันตัน ประเทศมาเลเซีย ทำนองนี้ประพันธ์ขึ้นในวันที่ 5 กรกฎาคม พ.ศ. 2470 โดยอัลเลาะห์ยาร์ฮัม โมฮัมเหม็ด บิน ฮัมซาห์ ซาอิด (2438-2514) หัวหน้าวงดนตรี Goa-born Bandmaster of the Kelantan Police Band ผู้ซึ่งได้รับคำสั่งให้เล่นบรรเลงเพลงให้กับสุลต่าน อิสมาอิล แห่งรัฐกลันตัน ในขณะนั้น ต่อมาหลังจากนั้น เนื้อร้องนี้ประพันธ์โดย ฮัมมูด บิน ฮัมซา (1893–1971) ซึ่งเป็นรัฐมนตรีกระทรวงการต่างประเทศในขณะนั้น
สโมสรฟุตบอลยังสิงห์ หาดใหญ่ ยูไนเต็ด
สโมสรฟุตบอลยังสิงห์ หาดใหญ่ ยูไนเต็ด เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดสงขลา ปัจจุบันเล่นในไทยลีก 3 โซนภาคใต้
สโมสรฟุตบอลยังสิงห์ หาดใหญ่ ยูไนเต็ด เดิมใช้ชื่อว่า สโมสรฟุตบอลหาดใหญ่ ซิตี้ ก่อตั้งเมื่อปี 2560 และได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2560 หาดใหญ่ ซิตี้ ได้ตำแหน่งชนะเลิศโซนภาคใต้ตอนล่าง หลังจากที่สามารถเอาชนะโกลก ยูไนเต็ด ด้วยการดวลลูกโทษ 1–4 และเข้าชิงชนะเลิศโซนภาคใต้กับศรีวิชัย เอฟซี โดยสามารถเอาชนะได้ 3–1 ทำให้หาดใหญ่ ซิตี้ ได้ตำแหน่งชนะเลิศโซนภาคใต้ และได้สิทธิ์เลื่อนชั้นสู่ไทยลีก 4 ฤดูกาล 2561
ต่อมาในปี 2563 หาดใหญ่ ซิตี้ ได้ขอแจ้งพักทีม เนื่องจากการระบาดทั่วของโควิด-19 ในประเทศไทย และปัญหาเรื่องงบประมาณในการทำสโมสร และในปี 2564 หาดใหญ่ ซิตี้ ได้ยุบรวมกับยังสิงห์ ยูไนเต็ด สโมสรจากไทยแลนด์ อเมเจอร์ลีก เปลี่ยนชื่อเป็นสโมสรฟุตบอลยังสิงห์ หาดใหญ่ ยูไนเต็ด และได้กลับมาส่งทีมอีกครั้งในฤดูกาล 2564–65
ไคเซอริน
ลูกา ซีดาน
เจ้าหญิงมิเรียม อัล-กาห์ซี
เจ้าหญิงมิเรียม อัล-กาห์ซี  ประสูติเมื่อวันที่ 2 กันยายน 2506 ณ กรุงมาดริด ราชอาณาจักรสเปน เป็นบุตรีใน เบอร์นาโด อุนเกรีย อี โลเปโซร์ และ มาเรีย เดอ คาร์เมน อี โลเปโซร์ อี อาเรกา เป็นนักอัญมณีศาสตร์ชาวสเปน นักออกแบบเครื่องประดับ และเป็นสมาชิกของราชวงศ์บัลแกเรีย โดยดำรงตำแหน่งผู้อำนวยการฝ่ายเครื่องประดับอัญมณีของแบรนด์ Carrera y Carrera ของสเปน โดยทรงสำเร็จการศึกษาระดับปริญญาด้านประวัติศาสตร์และภูมิศาสตร์ โดยเน้นที่ประวัติศาสตร์ศิลปะจากมหาวิทยาลัยกอมปลูเตนเซแห่งมาดริด ต่อมาทรงศึกษาด้านอัญมณีศาสตร์ การผลิตเครื่องประดับ การขึ้นรูปขี้ผึ้ง การตั้งค่าอัญมณี และการออกแบบเครื่องประดับที่ศูนย์อัญมณีและเครื่องประดับแห่งยุโรปของมหาวิทยาลัยโอบิเอโด ในปีพ.ศ. 2534 ทรงเปิดตัวคอลเลกชั่นอัญมณีชุดแรกและก่อตั้งสมาคมผู้ประเมินอัญมณีแห่งสเปน โดยทรงทำหน้าที่เป็นประธานของสมาคม ในปี 2557 เธอได้เปิดตัวกลุ่มผลิตภัณฑ์เครื่องประดับ MdeU คอลเลกชันของพระองค์ รวมทั้งแหวน จี้ กำไล และต่างหู จำหน่ายที่ El Corte Inglés ในปี 2560 ด้วยการสนับสนุนจากสมาชิกราชวงศ์จอร์แดน ทรงเปิดนิทรรศการอัญมณีและชิ้นส่วน MdeU ที่ หอศิลป์วิจิตรศิลป์แห่งชาติจอร์แดน ในเดือนกุมภาพันธ์ 2560 ทรงนำเสนอคอลเลกชันการออกแบบเครื่องประดับส่วนพระองค์ในบัลแกเรียเป็นครั้งแรก โดยมีการจัดแสดงสามวันในชื่อ Miriam de Ungria: Exquisite Touch ที่ โรงแรมเรดิสัน บลู
เมื่อวันที่ 11 กรกฎาคม พ.ศ. 2539 พระองค์ทรงอภิเษกสมรสกับ เจ้าชายคาร์ดัม เจ้าชายแห่งทาร์โน พระราชโอรสพระองค์ใหญ่ใน ซีโมน แห่งซัคเซิน-โคบวร์คและโกทา กับ มาร์การิตา แซ็กซ์-โคบูร์ก-ก็อตธา และรัชทายาทแห่งบัลลังก์ของบัลแกเรีย ในพิธีอีสเทิร์นออร์โธด็อกซ์ที่เซนต์อันเดรย์และเซนต์ดิมิตาร์ โบสถ์ออร์โธดอกซ์ใน มาดริด โดยฉลองพระองค์ในวันอภิเษกสมรสจัดแสดงอยู่ในนิทรรศการใน Museo del Traje โดยหลังจากเข้าพระราชพิธีอภิเษกสมรส ทรงดำรงพระราชอิสริยยศ เจ้าหญิงแห่งบัลแกเรีย เจ้าหญิงแห่งทาร์โน ดัชเชสแห่งแซกโซนี มกุฎราชกุมารีแห่งบัลแกเรีย พระวรชายา มีพระราชโอรส 2 พระองค์ คือ
เมื่อวันที่ 15 สิงหาคม 2551 พระองค์และพระราชสวามีทรงประสบอุบัติเหตุทางรถยนต์ใน เอล โมลาร์ พระองค์ทรงถูกนำตัวส่งโรงพยาบาล Universitario La Paz เพื่อรักษาพระอาการ พระราชสวามีทรงบาดเจ็บและบรรทมไม่รู้สึกพระองค์นานเป็นเวลาหลายปี ก่อนจะทิวงคตเมื่อวันที่ 7 เมษายน 2558 สิริพระชนมายุ 52 พรรษา ทำให้ เจ้าชายบอริส เจ้าชายแห่งทาร์โน พระโอรสพระองค์ใหญ่ของทั้ง 2 สืบพระราชอิสริยยศต่อจากพระราชบิดา ทำให้พระองค์ต้องดำรงพระอิสริยยศ เจ้าหญิงหม้ายแห่งทาร์โน ดัชเชสแห่งแซกโซนี อดีตมกุฎราชกุมารีแห่งบัลแกเรีย และสื่อมวลชน ต่างพากันคาดการณ์เหตุการณ์ในอนาคตหาก ซีโมน แห่งซัคเซิน-โคบวร์คและโกทา เสด็จสวรรคตลง เจ้าชายบอริสสืบพระราชอิสริยยศถัดจากสมเด็จพระบรมอัยกาธิราช มิเรียมเอง อาจจะได้รับการสถาปนาเป็น เจ้าหญิง พระราชชนนี ปัจจุบัน พระองค์และพระราชโอรสทั้ง 2 ประทับใน กรุงลอนดอน ประเทศอังกฤษ
เสกสมรสครั้งที่ 2.
ผังหนวน
ผังหนวน หรือ ผังน่วน (จีน: 龐煖) แม่ทัพใหญ่แห่งรัฐจ้าวในช่วงยุครณรัฐ และถูกกล่าวหาว่าเป็นลูกศิษย์ของปรมาจารย์กุยกูซี (鬼谷子) นอกจากนี้เขายังเป็นผู้บัญชาการสูงสุดของกองกำลังร่วมพันธมิตร จ้าว ฉู่ เว่ย หาน และเยียน เพื่อทำสงครามกับ รัฐฉิน
242ปี ก่อนคริสตกาล เขาได้รับการแต่งตั้งให้เป็นผู้บัญชาการในการทำสงครามกับรัฐเยียน และเขาได้ทำการสังหาร แม่ทัพจู่ซิ่น (劇辛) อีกหนึ่งปีต่อมา เขาเป็นผู้บัญชาการสูงสุดของกองกำลังร่วมพันธมิตร รัฐจ้าว รัฐฉู่ รัฐเว่ย รัฐหาน และ รัฐเยียน เพื่อต่อต้าน รัฐฉิน นี่เป็นการรวมพลังครั้งสุดท้ายของสงครามยุค รณรัฐ และ การทำสงครามกับกองกำลังร่วมพันธมิตรครั้งนี้ได้ผลักดันให้ กองทัพฉินกลับไปยังเมืองซุ่ย (蕞)(ปัจจุบันคือ Lintong 臨潼 ส่านซี) แต่ก็ไม่สามารถพิชิตเมืองซุ่ยได้ ต่อจากนั้น ผังหนวนสั่งกองทัพของจ้าวไปบุกฉีและยึดครองเมืองราวอัน นอกจากนี้เขายังพิชิตเมืองของรัฐเยียนได้สองเมือง ได้แก่ Li (狸) และ Yangcheng (陽城)
เทศมณฑลดอรอบ
ดอรอบ  เป็นเทศมณฑลในจังหวัดฟอร์ส ประเทศอิหร่าน โดยมีดอรอบเป็นเมืองหลัก จากสำมะโน พ.ศ. 2549 เทศมณฑลนี้มีประชากร 172,938 คนใน 39,955 ครัวเรือน เทศมณฑลนี้แบ่งออกเป็น 3 อำเภอ คืออำเภอกลาง, อำเภอโรสทอก และอำเภอโฟร์ก และมี 4 เมือง คือ ดอรอบ, แจนแนตแชฮร์, แฟดอมี และโดว์โบร์จี
เซอลามัตซุลตัน (รัฐตรังกานู)
เซอลามัตซุลตัน (, ยาวี: سلامت سلطان แปลว่า พระเจ้าคุ้มครองสุลต่าน) เพลงประจำรัฐตรังกานู ประเทศมาเลเซีย อย่างเป็นทางการ ประพันธ์โดย โมฮัมหมัด ฮาชิม บิน อาบู บาการ์ ในปี ค.ศ. 1927 เป็นครูผู้ช่วยโรงเรียนประถมศึกษามาเลย์ที่ ปายาบังกา (Paya Bunga) ในขณะที่เขายังแต่งเนื้อร้อง
ในปี ค.ศ. 1927 สุลต่านสุไลมาน บาดรูล อาลัม ชาห์ ได้สั่งให้ โมฮัมหมัด ฮาชิม บิน อาบู บาการ์ เป็นผู้ประพันธ์ทำนอง ซึ่งจะเล่นเนื่องในโอกาสวันเฉลิมพระชนมพรรษาของพระองค์ ตอนนั้น อาบู บาการ์เป็นหัวหน้ากลุ่มลูกเสือ ในเมือง กัวลาตรังกานู และต่อมา หัวหน้าวง ของ Terengganu Police Band เพลงที่เขาแต่งเพลงพร้อมองค์ประกอบถูกส่งไปยัง ดาโต๊ะ ซีริ อันดิกา รายา (Dato Sri Andika Di Raja) ผู้ล่วงลับไปแล้วซึ่งเป็น องครักษ์ของสุลต่านและเป็นสมาชิกสภารัฐมนตรี และสองสามวันต่อมา อาบู บาการ์ ได้รับคำสั่งให้ปรากฏตัว นอกอิสตานา โคลัม (Istana Kolam) (พระบรมมหาราชวัง) และเขาร้องเพลงสรรเสริญของคณะลูกเสือ สุลต่านสุไลมาน ไม่นานหลังจากนั้น อาบู บาการ์ ได้ฝึกกลุ่มเด็กนักเรียนจาก ปายาบังกา ให้ร้องเพลงสรรเสริญ และหลังจากที่เขาร้องเพลงนี้เป็นครั้งที่สอง สุลต่านรับร้องดนตรีและขับร้องเป็นเพลงชาติของ รัฐตรังกานู และสั่งให้ อาบู บาการ์ จึงควรได้รับรางวัล
การยึดครองของญี่ปุ่น.
มีการแก้ไขเนื้อเพลงเล็กน้อยในบรรทัดที่สี่และหกระหว่างการยึดครองของญี่ปุ่น แต่ดนตรีและคำที่เหลือยังคงเหมือนเดิม
ชิโอมิ (โตเกียว)
ชิโอมิ  เป็นแขวงในเขตโคโต มหานครโตเกียว ประเทศญี่ปุ่น ประกอบด้วย ชิโอมิอิชิโจเมะ  และชิโอมินิโจเมะ
ซะลามอัฟฟานดินาร์
การลงคะแนนระบบคะแนนเสียงที่เหนือกว่า
เอฟเอคัพ ฤดูกาล 2021–22
เอฟเอคัพ ฤดูกาล 2021–22 (หรือที่เรียกว่า เอฟเอแชลเลนจ์คัพ) เป็นปรากฏการณ์ที่เกิดขึ้นครั้งที่ 141 ของ เอฟเอคัพ ถ้วยหลักของการแข่งขันฟุตบอลในประเทศอังกฤษและการแข่งขันถ้วยน็อคเอาท์เก่าแก่ที่สุดในโลก. รายการนี้ได้รับการสนับสนุนจาก เอมิเรตส์, และเป็นที่รู้จักในชื่อของ เอมิเรตส์ เอฟเอ คัพ สำหรับวัตถุประสงค์ในการเป็นผู้สนับสนุน. ทีมที่ชนะเลิศจะได้สิทธิ์แข่งขันสำหรับ ยูฟ่ายูโรปาลีก ฤดูกาล 2022–23 รอบแบ่งกลุ่ม.
เอฟเอคัพ เป็นการแข่งขันน็อคเอาต์กับ 124 ทีม ที่จะมีส่วนร่วมในการเข้าถึงรอบชิงชนะเลิศที่เวมบลีย์ในเดือนพฤษภาคม ค.ศ. 2022. การแข่งขันประกอบไปด้วย 92 ทีมที่มาจากระบบฟุตบอลลีก. (20 ทีมจาก พรีเมียร์ลีก และ 72 ทีมในทั้งหมดจาก อีเอฟแอลแชมเปียนชิป, อีเอฟแอลลีกวัน และ อีเอฟแอลลีกทู) บวกกับ 32 ทีมที่รอดชีวิตจาก 637 ทีมจาก ระบบเนชันแนลลีก (ระดับ 5–10 ของ ระบบฟุตบอลลีกอังกฤษ) นั้นเริ่มต้นการแข่งขันใน รอบคัดเลือก.
ทั้งหมดของทีมที่เข้าร่วมการแข่งขันนั้นคือทีมที่ไม่ได้เป็นสมาชิกของ พรีเมียร์ลีก หรือ อิงกลิชฟุตบอลลีก มีเข้าแข่งขันในรอบคัดเลือกเพื่อรักษาหนึ่งจาก 32 ที่ว่างในรอบแรก. การแข่งขันรอบคัดเลือกหกรอบมีกำหนดจะเริ่มต้นกับรอบเบื้องต้นพิเศษในวันที่ 6 สิงหาคม ค.ศ. 2021.
รอบแรกจะได้เห็น 32 ทีมชนะเลิศที่มาจากการแข่งขันรอบคัดเลือกรอบที่สี่จะได้เข้าร่วมกับ 48 สโมสรที่มาจาก ลีกวัน และ ลีกทู. การจับสลากสำหรับรอบแรกจะจัดขึ้นในวันที่ 17 ตุลาคม ค.ศ. 2021 ที่ สนามกีฬาเวมบลีย์ และจับสลากโดย เคลลี สมิท และ เวส มอร์แกน. ทีมที่มีอันดับต่ำที่สุดที่เหลืออยู่ในการแข่งขันในรอบแรกคือ เอเอฟซี ซัดบิวรี ของระดับ 8 อิสท์เมียน ลีก นอร์ท ดิวิชัน.
รอบสองประกอบไปด้วย 40 ผู้ชนะจากรอบแรก. การจับสลากสำหรับรอบสองได้จัดขึ้นเมื่อวันที่ 8 พฤศจิกายน ค.ศ. 2021 ที่ สนามกีฬาเวมบลีย์ และทำการจับสลากโดย ฌอน ไรท์-ฟิลลิปส์ และ ราเชล แยนกีย์. ทีมที่มีอันดับต่ำที่สุดที่เหลืออยู่ในการแข่งขัน ได้แก่ บักซ์ตัน ของระดับ 7 นอร์เทิร์นพรีเมียร์ลีก พรีเมียร์ ดิวิชัน.
รอบสามประกอบไปด้วย 44 สโมสรทั้งในพรีเมียร์ลีกและเดอะ แชมเปียนชิป, ผู้ที่เข้าสู่การแข่งขันในรอบนี้, พร้อมด้วย 20 ทีมผู้ชนะจากรอบสอง. การจับสลากสำหรับรอบสามได้จัดขึ้นเมื่อวันที่ 6 ธันวาคม ค.ศ. 2021 ที่ สนามกีฬาเวมบลีย์ และทำการจับสลากโดย เดวิด ซีแมน และ ฟาเย ไวต์.
ทีมที่มีอันดับต่ำที่สุดในรอบสามคือ คิดเดอร์มินสเตอร์ แฮร์ริเออร์ส ของระดับที่ 6 เนชันแนลลีก นอร์ท. เพื่อหลีกเลี่ยงความแออัดของโปรแกรมการแข่งขันที่เกิดจากการเลื่อนการแข่งขันลีกเนื่องจากยอดผู้ติดเชื้อ โควิด-19 เพิ่มขึ้น, แมตช์การแข่งขันตั้งแต่รอบนี้เป็นต้นไปจะตัดสินในวันนั้น, กับการต่อเวลาพิเศษและการยิงลูกโทษจะถูกนำมาใช้ในกรณีจำเป็น.
การจับสลาดสำหรับรอบสี่ ที่จะจัดขึ้นในวันที่ 9 มกราคม ค.ศ. 2022, ที่ สนามกีฬาเวมบลีย์ และทำการจับสลากโดย เดวิด เจมส์ และ เลอาห์ วิลเลียมสัน. ทีมที่มีอันดับต่ำที่สุดในรอบสี่คือ คิดเดอร์มินสเตอร์ แฮร์ริเออร์ส ของระดับที่หก เนชันนัลลีกนอร์ท.
การจับสลากสำหรับรอบห้าได้จัดขึ้นในวันอาทิตย์ที่ 6 กุมภาพันธ์ ค.ศ. 2022 ที่ สนามกีฬาเวมบลีย์, และทำการจับสลากโดย แอนดี โคล. แต่ละนัดจะลงเล่นในช่วงสัปดาห์ระหว่างวันจันทร์ที่ 28 กุมภาพันธ์ ค.ศ. 2022. ทีมที่มีอันดับต่ำที่สุดที่อยู่ในรอบห้าคือ บอร์แฮมวุด ของระดับที่ห้า เนชันนัลลีก.
การจับสลากจะได้จัดขึ้นในวันที่ 3 มีนาคม ค.ศ. 2022, และทำการจับสลากโดย ผู้จัดการทีม ฟุตบอลทีมชาติอังกฤษ แกเร็ท เซาท์เกต. ทีมที่มีอันดับต่ำที่สุดในรอบก่อนรองชนะเลิศคือ มิดเดิลส์เบรอ และ นอตทิงแฮมฟอเรสต์ ทั้งสองทีมของระดับที่สอง อีเอฟแอลแชมเปียนชิป.
เมื่อวันที่ 15 มีนาคม, เชลซีได้ขอร้องที่จะลงเล่นเกมของพวกเขาในนัดที่พบกับ มิดเดิลส์เบรอ ในรูปแบบการปิดสนามแข่งขัน, เนื่องจากไม่สามารถขายได้มากกว่าตั๋วฤดูกาล และตั๋วปกติ 500-600 ใบที่ควรจะขายให้ได้ก่อนวันที่ 10 มีนาคม, หลังจากเจ้าของชาวรัสเซีย โรมัน อับราโมวิช ถูกคว่ำบาตรจากสหราชอาณาจักรเกี่ยวกับลิงค์ของเขาไปยัง วลาดีมีร์ ปูติน. นี่หมายความว่าจะไม่มีใครสามารถเข้าร่วมได้, ซึ่งก็รวมไปถึงแฟนบอลมิดเดิลส์เบรอที่จำนวนตั๋วได้ถูกขายออกไปหมดแล้ว. มันถูกถอนออกในวันเดียวกันภายใต้การวิพากษ์วิจารณ์จาก เอฟเอ และ มิดเดิลส์เบรอ.
การจับสลากสำหรับรอบรองชนะเลิศได้จัดขึ้นในวันที่ 20 มีนาคม ค.ศ. 2022 โดยอดีตนักฟุตบอลทีมชาติอังกฤษ ร็อบบี ฟาวเลอร์.
ชินาโนะโนะคุนิ
ชินาโนะโนะคุนิ (信濃の国) เป็นเพลงประจำจังหวัดของจังหวัดนางาโนะ ประเทศญี่ปุ่น จัดสร้างขึ้นเพื่อการศึกษา เนื่องจากเป็นเพลงประจำจังหวัดที่นิยมในที่สาธารณะ เช่น สถานีรถไฟ และรายการทีวี ประชากรส่วนใหญ่ในจังหวัดจึงสามารถจำเพลงได้ บางครั้งใช้เพลง (ล้อเลียน) เพื่อทดสอบความรักชาติต่อภูมิภาค เพลงนี้เล่นในพิธีเปิดการแข่งขันกีฬาโอลิมปิกฤดูหนาวปี 1998 เพื่อร่วมขบวนพาเหรดระดับประเทศ
เพลงนี้แต่งขึ้นในปี 1900 และนำไปใช้อย่างเป็นทางการเป็นเพลงประจำจังหวัดนางาโนะเมื่อวันที่ 20 พฤษภาคม ค.ศ. 1968 เนื้อเพลงเขียนโดย คิโยชิ อาซาอิ (Kiyoshi Asai) เป็นครูในจังหวัดนางาโนะ และแต่งโดย มาซาฮารุ คิตามูระ (Masaharu Kitamura)
Shinano no Kuni
สโมสรฟุตบอลนครราชสีมา มาสด้า ในฤดูกาล 2564–2565